Id-Deċiżjoni tal-Kummissjoni
ta' l-20 ta' Diċembru 1994
li temenda għat-tielet darba d-Direttiva tal-Kunsill 91/68/KEE dwar il-kondizzjonijiet tas-saħħa ta' l-annimali li jirregolaw il-kummerċ intra-Komunitarja tan-nagħaġ u tal-mogħoż
(94/953/KE)
Il-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 91/68/KEE tat-28 ta' Jannar 1991 dwar il-kondizzjonijiet tas-saħħa ta' l-annimali li jirregolaw l-kummerċ intra-Komunitarju ta' l-annimali tar-razez tan-nagħaġ u tal-mogħoż [1], kif emendata mill-Att li jikkonċerna l-kondizzjonijiet ta' l-adezzjoni tar-Renju tan-Norveġja, tar-Repubblika ta' l-Awstrija, tar-Repubblika tal-Finlandja u tar-Renju tal-Isvezja u l-aġġustamenti għat-Trattati li fuqhom hija bbażata l-Unjoni Ewropea, u partikolarment l-Anness A, il-Kapitolu I, (II), 2(i) tagħha,
Billi l-Anness A, il-Kapitlu I, (II)(2)(i) tad-Direttiva 91/68/KEE jipprovdi li verifiki bix-xorti għandhom jitwettqu f'oqsma fi xi Stat Membru jew f'reġjun uffiċjalment rikonoxxut bħala ħieles mill-bruċellosi bil-għan li jiġi ppruvat li l-Istat Membru jew ir-reġjun jibqa ħieles mill-marda;
Billi bħala riżultat tar-reviżjoni ta' din id-dispożizzjoni, li kellha titwettaq qabel id-dħul fis-seħħ tat-Trattat ta' l-Adezzjoni, verifiki alternattivi mwettqa bix-xorti għandhom jiġu pprovduti li jibdew fit-tieni sena ta' wara minn meta l-Istat Membru jew ir-reġjun ikun rikonoxxut bħala ħieles mill-bruċellosi;
Billi l-miżuri li hemm provvediment dwarhom f'din id-Deċiżjoni huma bi qbil ma' l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
L-Artikolu 1
L-Anness A, il-Kapitlu I, (II)(2)(i) tad-Direttiva 91/68/KEE huwa sostitwit bis-segwenti:
"(i) - l-ewwel sena li ssegwi r-rikonoxximent ta' Stat Membru jew ta' reġjun bħala ħieles mill-bruċellosi (Br. melitensis), verifiki mwettqa bix-xorti jew fil-livell tal-qasam jew tal-biċċerija juru b'rata ta' fiduċja ta' 99 % li anqas minn 0,2 % ta' l-oqsma kienu infettati, jew li mill-inqas 10 % ta' annimali tar-razez tan-nagħaġ u tal-mogħoż ta' età ta' aktar minn sitt xhur kienu għaddew minn test imwettaq bi qbil ma' l-Anness Ċ b' riżultati negattivi;
- kull sena, mit-tieni sena ta' wara r-rikonoxximent ta' Stat Membri jew ta' reġjun bħala liberu mill-bruċellosi (Br. melitensis), verifiki bix-xorti mwettqa jew fil-livell tal-qasam jew tal-biċċerija juru b'rata ta' fiduċja ta' 95 % li anqas minn 0,2 % ta' l-oqsma kienu infettati, jew mill-inqas 5 % ta' l-annimali tar-razez tan-nagħaġ u tal-mogħoż ta' età ta' iktar minn sitt xhur kienu għaddew minn test imwettaq bi qbil ma' l-Anness Ċ b' riżultati negattivi;
- id-dispożizzjonijiet stabbiliti fiż-żewġ inċiżi t'hawn fuq jistgħu jkunu emendati bi qbil mal-proċedura li stabbilita fl-Artikolu 15."
L-Artikolu 2
Din id-Deċiżjoni għandha tidħol fis-seħħ fl-1 ta' Jannar 1995.
L-Artikolu 3
Din id-Deċiżjoni hija indirizzata lill-Istati Membri.
Magħmul fi Brussel, fl-20 ta' Diċembru 1994.